— 165 — 



€ Si dist mult que jo ere au roi Charl. meslez ,. 

 « Ainz voir pur co ne fui de lui meins honurrez. 

 « Sa seruir me duna, ke mult aveit beautez ; 

 « Muntalban le cbastel , que mut ad de boutez. 

 «Seignurs, jô issi adonc par li de povertez; 

 «Mener puis en bataille mil cbeval armez. 

 «Mi cil son li neveu , que vos ici veez; 

 «Must par ai entur lui longement conversez. » 



Fin du 3 e fragment. 



Eschapés est Ba. de si grant aventure 



Encor dit len en reaume , si conte l'escripture , 



Qu'il vit en la forest, si i prent sa pasture. 



Quant veit homme ne femme, d'aler à li n'a cure; 



Ainz s'en refust en bois , mult très grant aléure. 



Ci finit la chancon qui en avant ne dure. 



N° 5. 



ïci comence li Romanz de Othevien , empereor de Rome. 



Scigneor preudon , or escoutés, 

 Qui les bones chançons amés; 

 D'une tant bone oïr porrés, 

 Ja de meilleor dire n'orrés , 

 Des grans merveilles qui sont faites 

 Et de latin en romanz traites. 



• 



Après un jor, qui jadis fu, 

 Ot à Paris un roi crému , 

 Qui Dagoubers fu apelés. 

 Plus fiers homs de lui ne fu nés, 

 Que mieux séust terre tenir, 

 Ne ses anemis estormir. 

 Famme presist de grant renon , 

 <jente de cors et de façon. 

 Un père avoit de fier corage; 

 Car mult estoit de haut lingnage; 

 Mult durement estoit preudon ; 

 Loteires fu només par non. 

 Dagoubert, dont m'oies conter 

 Fist saint Deuis faire fonder : 

 Mult ama Diex omnipotent 

 Et crust en Diex mult fermement. 



